I hob gmoand, i hör ned richtig! Heid is de Wasserburger Stimme um hoibe Simme in da Fria scho im Radio kemma. Unsa Gschicht vo da kloana Katz, de wo in Rott in da Crüwell-Werkstod ausm Motorraum vo am VW-Bus g'rett worn is – mit am Wiener-Würschtl, de hod da Fleischi, da Bayern 3-Frühaufdreher, heid bayernweit vozählt. Und in da tz in Minga war ma aa und in no a paar Zeidunga. A so a kloane Katz und so a Mordswirbe! De Werbung, de wennst zoin miassatst, des gangad gar ned. Deszweng von hier aus a dickes 'Vergelt's Gott, Katzerl!' Wennst amoi in Wasserburg bist, nacha griagts a Würschtl vo uns! … moand da Huaba.